Το **Speed Demon** είναι τραγούδι του Αμερικανού καλλιτέχνη Μάικλ Τζάκσον από το άλμπουμ *Bad*. Το τραγούδι γράφτηκε και συμπαράχθηκε από τον Τζάκσον, με παραγωγό τον Κουίνσι Τζόουνς. Το *Speed Demon* είναι ποπ τραγούδι με τους στίχους του να αφορούν την γρήγορη οδήγηση. Το τραγούδι κυκλοφόρησε στις 12 Οκτωβρίου 1990 ως προωθητικό single για το άλμπουμ και την ταινία *Moonwalker*. Το τραγούδι έλαβε μεικτές κριτικές από σύγχρονους κριτικούς. 

Το *Speed Demon* αρχικά έπρεπε να κυκλοφορήσει ως single, αλλά αυτά τα σχέδια ακυρώθηκαν για λίγο καιρό. Το *Speed Demon* ήταν το δέκατο και τελευταίο single του *Bad*. Το τραγούδι είχε μικρή εμπορική επιτυχία, έχοντας λίγη κυκλοφορία στους ραδιοφωνικούς σταθμούς των ΗΠΑ. Αν και συμπεριλαμβανόταν στο άλμπουμ *Bad*, δεν εκτελέστηκε ποτέ στην παγκόσμια περιοδεία του άλμπουμ.

Προϊστορία
----------

Το *Speed Demon* γράφτηκε και συμπαράχθηκε από τον Μάικλ Τζάκσον, και παράχθηκε από τον Κουίνσι Τζόουνς, Το τραγούδι εμφανίζεται στο άλμπουμ του Τζάκσον, *Bad*. Το τραγούδι κυκλοφόρησε ως προωθητικό single, αλλά, αναφορικά, ετοιμαζόταν να κυκλοφορήσει ως επίσημο single. Η διάρκεια του τραγουδιού είναι τέσσερα λεπτά και ένα δευτερόλεπτο. Οι στίχοι του τραγουδιού μιλούν για την γρήγορη οδήγηση. Σύμφωνα με τον Τζόουνς, ο Τζάκσον έγραψε το τραγούδι αφού είχε μείνει στην κίνηση, και λόγω αυτού άργησε να φθάσει στο στούντιο ηχογράφησης. Αφού ο Τζάκσον διηγήθηκε το περιστατικό στον Τζόουνς, ο Τζόουνς του είπε να γράψει πως ένιωθε για αυτό και μετά το μετέτρεψε σε τραγούδι. Αν και το *Speed Demon* ήταν τραγούδι του άλμπουμ *Bad*, ο Τζάκσον δεν το εκτέλεσε ποτέ στην περιοδεία Bad World Tour, ούτε και σε άλλη περιοδεία.

Κριτικές
--------

Το *Speed Demon* έλαβε ανάμεικτες κριτικές από τους σύγχρονους κριτικούς. Ο Ντάβιττ Σίγκερσον, του *Rolling Stone*, δήλωσε ότι το περιεχόμενο του άλμπουμ - όπως τα τραγούδια *Speed Demon*, *Dirty Diana* και *Liberian Girl* — έκαναν το *Bad* «πλουσιότερο, πιο σέξι και καλύτερο από το *Thriller*». Ο Σίγκερσον περιέγραψε το *Speed Demon* ως «τραγούδι για αυτοκίνητα», σχολιάζοντας ότι το τραγούδι «είναι ένα ωραίο εξουσιακό παραμύθι». Ο Στέφεν Τόμας Έρλεβαϊν, του Allmusic, είχε αρνητική γνώμη για το τραγούδι, σχολιάζοντας ότι τα *Speed Demon* και *Another Part of Me* «αποτελούν ένα νεκρό μέρος του άλμπουμ, απόλυτα απρόσωπα και χωρίς κάποιες καλές μελωδίες που θα μπορούσαν να μείνουν στην μνήμη μας».

Ο Ρίτσαρντ Κρόμελιν, της *The Los Angeles Times*, έδωσε στο *Bad* καλό βαθμό. Δήλωσε ότι το *Speed Demon* θα έχει «μηδέν ηχοφιλία (Audiophile) στα αγωνιστικά αυτοκίνητα». Ο Έρικ Σνίντερ, της *St. Petersburg Times*, περιέγραψε το *Speed Demon* ως «κομμάτι που αναταράσσει αδυσώπητα». Ο Τζέι Κοκς, του περιοδικού *Time*, σημείωσε ότι ο Τζάκσον έχει «εξαιρετικά φωνητικά δεδομένα» σε κομμάτια του *Bad*, όπως τα *Speed Demon* και *Dirty Diana* και περιέγραψε τα δύο κομμάτια ως «ευκίνητα και ευφάνταστα όπως και μερικά χορευτικά βήματα του Τζάκσον».

Προωθητικό βίντεο
-----------------

Ως μέρος προώθησης του *Speed Demon*, ο Τζάκσον γύρισε ένα προωθητικό βίντεο για το κομμάτι, που εμφανίζεται στην ταινία *Moonwalker*. Το βίντεο διευθύνθηκε από τον Γουίλ Βίντον. Στο βίντεο, ο Τζάκσον σε μια προσπάθεια να αποφύγει τους θαυμαστές του, μεταμορφώνεται σε ένα λαγό ονόματι Σπάικ, αλλά στο τέλος κάνει τους θαυμαστές του να τον κυνηγούν. Κατά τη διάρκεια του κυνηγητού, μεταμορφώνεται σε διάφορες διασημότητες, συμπεριλαμβανομένου του Σιλβέστερ Σταλλόνε, Τίνα Τάρνερ και Πι-Βι Χέρμαν. Αφού τελικά απομακρύνεται από τους θαυμαστές του, βγάζει το κοστούμι του λαγού, το οποίο έρχεται στη ζωή και προκαλεί τον Τζάκσον σε χορευτική αναμέτρηση.

Στο τέλος, ο Κλάνσι Μπράουν λέει στον Μάικλ Τζάκσον ότι βρίσκεται στο *No Moonwalking Zone* (*Ζώνη Απαγόρευσης του Moonwalking*), και ο Τζάκσον γυρίζει να μιλήσει στον Σπάικ, αλλά ο λαγός έχει ήδη φύγει. Ο αστυνομικός τότε σαρκαστικά ζητά ένα αυτόγραφο από τον Τζάκσον. Καθώς ο Τζάκσον ετοιμάζεται να φύγει, το βουνό μπροστά του μεταμορφώνεται στο κεφάλι του Σπάικ, που γνέφει στον ίδιο, αφήνοντας τον Τζάκσον μόνο του, παρόλα αυτά φαίνεται ευτυχής. Ο Ντέννις Χάντ, της *The Los Angeles Times*, σχολίασε ότι τα κλιπ από το *Bad* (που εμφανίζεται στην ταινία ως *Badder*, με τα παιδιά να ξαναδημιουργούν το αρχικό κλιπ), το *Speed Demon* και το *Leave Me Alone* είναι «καλοφτιαγμένα και φαίνονται ακριβά, αλλά παραμένουν απλά προωθητικά [διαφημιστικά] βίντεο. Αυτά τα βίντεο δεν είναι ακόμα οργανωμένα με ευφάνταστο τρόπο».

Το 2010, η μικρή εκδοχή του μουσικού βίντεο κυκλοφόρησε στο *Michael Jackson's Vision*.

Κατάλογος κομματιών
-------------------

* CD and 7" Promo:

1. *Speed Demon* - 4:01

Προσωπικό
---------

|  |  |
| --- | --- |
| * Γραμμένο από τον Μάικλ Τζάκσον
* Παραγωγή από τον Κουίνσι Τζόουνς
* Συμπαραγωγή από τον Μάικλ Τζάκσον
* Μάικλ Τζάκσον: Solo και background φωνητικά, φωνητικό συνθεσάιζερ
* Λάρρι Γουίλιαμς: Μίντι solo σαξόφωνου
* Μίκο Μπράντο, Όλλι Ε. Μπράουν, Τζων Ρόμπινσον: Ντραμς
* Ντούγκλας Γκέτσχαλ: Προγραμματισμός ντράμς
* Μπιλ Μπόττρελ, Ντάβιντ Γουίλιαμς: Κιθάρα
* Κιμ Χάτσκροφτ: Σαξόφωνο
* Γκάρι Γκραντ, Τζέρρι Χέι: Τρουμπέτες
* Παουλίνο Ντα Κόστα: Κρουστά
 | * Κρίστοφερ Κάρρελ: Synclavier, εφέ
* Τζων Μπαρνς, Μάικλ Μπόντικερ, Γκρεγκ Φίλλινγκεϊνς: Συνθεσάιζερ
* Έρικ Πέρσινγκ: Προγραμματισμός συνθεσάιζερ
* Εισαγωγή:
	+ Ηχογράφηση Διαστάσεων από την Spherical Sound, Inc.
	+ Μηχανική ήχου από τους Κεν Κάιλλατ και Τομ Τζόουνς
* Διευθέτηση ρυθμού από τους Μάικλ Τζάκσον και Κουίνσι Τζόουνς
* Διευθέτηση φωνητικών από τον Μάικλ Τζάκσον
* Συνθεσάιζερ και διευθέτηση πνευστών από τον Τζέρρι Χέι
 |

Παραπομπές
----------

1. 1 2 3 4 5  «Michael Jackson - Speed Demon». *Discogs.com*. Discogs. Ανακτήθηκε στις 25 Ιανουαρίου 2010.
2. ↑  Jon Pareles (3 Σεπτεμβρίου 1987). «Critic's Notebook; How Good Is Jackson's 'Bad'?». *The New York Times*. The New York Times Company. Ανακτήθηκε στις 25 Ιανουαρίου 2010.
3. 1 2  Davitt Sigerson (27 Οκτωβρίου 1987). «Album Reviews: *Bad*». *Rolling Stone*. Wenner Media LLC. Αρχειοθετήθηκε από το πρωτότυπο στις 29 Ιουνίου 2009. Ανακτήθηκε στις 25 Ιανουαρίου 2010.
4. ↑  Richard Cromelin (31 Αυγούστου 1987). «Michael Jackson has a good thing in 'Bad'». *The Los Angeles Times*. Tribune Company. Ανακτήθηκε στις 25 Ιανουαρίου 2010.
5. ↑  Eric Snider (4 Σεπτεμβρίου 1987). «A `Bad' growl with a tender musical bite». *St. Petersburg Times*. Times Publishing Company. Ανακτήθηκε στις 25 Ιανουαρίου 2010. [*νεκρός σύνδεσμος*]
6. ↑  Jay Cocks (14 Σεπτεμβρίου 1987). «Music: The Badder They Come». *Time*. Time Inc. Αρχειοθετήθηκε από το πρωτότυπο στις 4 Ιουνίου 2011. Ανακτήθηκε στις 26 Ιανουαρίου 2010.
7. ↑  Variety Staff (1 Ιανουαρίου 1988). «Moonwalker». *Variety*. Reed Business Information. Ανακτήθηκε στις 25 Ιανουαρίου 2010.
8. 1 2  Dennis Hunt (10 Ιανουαρίου 1989). «Video Review 'Moonwalker': A Stroll Through a Super Ego». *The Los Angeles Times*. Tribune Company. Ανακτήθηκε στις 25 Ιανουαρίου 2010. [*νεκρός σύνδεσμος*]
9. ↑  Jamie Beckett (13 Αυγούστου 1989). «Michael Jackson Will Debut As A Raisin». *Ocala Star Banner*. The New York Times Company. Ανακτήθηκε στις 26 Ιανουαρίου 2010.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Speed Demon (song)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |